Публикуване на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на продуктовата спецификация за наименование в лозаро-винарския сектор

(2022/C 147/05)

Настоящата публикация предоставя право на възражение срещу заявката в съответствие с член 98 от Регламент (ЕС) № 1308/2013 на Европейския парламент и на Съвета (1) в срок от два месеца от датата на нейното публикуване.

ЕДИНЕН ДОКУМЕНТ

„Vézelay“

PDO-FR-02406

Дата на подаване на заявлението: 3.12.2021 г.

1. Наименование или наименования за регистрация

Vézelay

2. Вид на географското означение

ЗНП — Защитено наименование за произход

3. Категории лозаро-винарски продукти

1. Вино

4. Описание на виното или вината

Това е сухо тихо бяло вино с бледожълт златист цвят. Отличава се с флорален характер, допълнен от голяма свежест и минерален вкус при отпиване. Със стареенето то придобива по-голяма комплексност и финес.

Минималното естествено алкохолно съдържание в обемни проценти е 11 %.

След обогатяване на вината тяхното общо алкохолно съдържание в обемни проценти не надвишава 13 %.

Готовите за предлагане за консумация вина са с максимално съдържание на ферментируеми захари (глюкоза + фруктоза), както следва:

— 3 g/l;

— или 4g/l, ако общата киселинност е по-голяма или равна на 55,10 meq/l, т.е. 4,13 g/l, изразена като винена киселина (или 2,7 g/l, изразена като H2SO4).

Другите аналитични параметри са в съответствие със стойностите от нормативната уредба на ЕС.

Общи аналитични характеристики Максимално общо алкохолно съдържание (% об.) Минимално действително алкохолно съдържание (% об.) Минимална обща киселинност Максимално съдържание на летливи киселини (meq/l) Максимално съдържание на общ серен диоксид (mg/l):

5. Винопроизводствени практики

а. Основни енологични практики

Агротехническа практика

Лозите са с минимална гъстота на засаждане от 6 400 растения на хектар, като междуредието е по-малко или равно на 1,30 m, а разстоянието между растенията в реда е от 1,00 m до 1,20 m.

Правила за резитба

Агротехническа практика

Резитбата на лозите се извършва с най-много 12 пъпки на растение и най-много 7,5 пъпки на квадратен метър:

— или с къса резитба (лози, отглеждани на кордон Роая и двустранен кордон),

— или с дълга еднораменна резитба по метода Гюйо.

Еднораменната резитба по метода Гюйо може да се адаптира:

— с втори израстък, който дава възможност положението на рамото да се променя в различните години;

— със скъсено до най-много 3 пъпки рамо и ограничен до 2 пъпки израстък.

Какъвто и да е начинът на резитба, лозите могат да бъдат подрязвани с допълнителни пъпки, при условие че на фенологичния етап, съответстващ на 11 или 12 листа, броят на плодните клонки за годината на растение е по-малък или равен на броя пъпки, определен в правилата за резитба.

Винификация

Ограничение, приложимо при производството на вина

— Не се допуска използването на преси с непрекъснато действие.

— Не се допуска използването на парчета дърво.

Отлежаване

Специфична енологична практика

Вината се оставят да отлежат най-малко до 1 март в годината след годината на реколтата.

б. Максимални добиви

64 хектолитра на хектар

6. Определен географски район

Брането на гроздето, винификацията, производството и отлежаването на вината се извършват на територията на следните общини в департамент Yonne: Asquins, Saint-Père, Tharoiseau и Vézelay.

7. Основни сортове грозде

Chardonnay B

8. Описание на връзката или връзките

8.1. Описание на природните фактори, които допринасят за връзката

Районът на Vézelay се намира в покрайнините на Регионален природен парк Morvan в южната част на департамент Yonne в Bourgogne. Добре определената и самостоятелна географска единица отстои на четиридесет километра от лозовите масиви на Auxerre и на стотина километра от първите лозя на Côte d’Or. Лозовите насаждения са групирани по хълмовете на общините Asquins, Saint Père, Tharoiseau и Vézelay от двете страни на долината на река Cure, която се влива в Yonne.

Географската рамка, в която с течение на вековете са се създали лозята на Vézelay, е силно повлияна от морфогенезата на района. Тектониката на тази рамка е оформена от окончателното издигане на масива Morvan с кристална структура по време на роданската фаза (плиоцен): тогава Morvan се превръща в най-издадената част на Централния масив в югоизточната част на седиментните фундаменти на Парижкия басейн.

Прокопано в дълга седиментна серия, където се редуват скали с различна твърдост, фуниеобразното корито на река Cure прилича на амфитеатър, в който ерозията е оформила редуващи се заоблени възвишения и терасовидни насипи с преобладаващо изложение на юг и на изток. Всички тези възвишения и асиметрични склонове придават на района на Vézelay отличителния му ландшафт в рамките на Bourgogne.

Лозята заемат стръмните склонове на река Cure и страничните ѝ долини с надморска височина между 250 и 300 m. По левия бряг основата е съставена от мергели и варовици от етаж батоний (средна юра), докато склоновете по десния бряг се състоят от поредица, в която преобладават мергелно-глинести елементи от лиас (долна юра).

Високите части на лозята се характеризират с повърхностни до плитки ерозионни почви, често каменисти, бедни на хубава земя и разположени върху разслоена и изветряла варовикова основа.

За сметка на това, по средата на склоновете и към основата се наслагват все по-дебели наносни почви, състоящи се от слой различно плътни и каменисти колувиални варовици, които покриват хоризонти от дълбоки варовикови и глинести почви, произхождащи от изветряването на различните подлежащи скали: твърди варовици, мергелни варовици или мергели.

Районът на Vézelay се характеризира с прохладен океански климат, който се изразява в чести и обилни валежи. С годишно количество на валежите от 800 mm този район се отличава ясно от други малки лозаро-винарски райони в Bourgogne. Заради близостта на масива Morvan пролетта е влажна, лятото е топло и с бури, а зимата е доста сурова и с напълно реален риск от измръзване.

Както годишните, но така също и дневните температурни амплитуди са сериозни и придават на климата в района на Vézelay известна континентална нотка. И наистина през зимата температурите често падат близо до -10° C, докато през лятото не са рядкост температури от 30° C. Средната разлика в крайните дневни температури в района на Vézelay е по-голяма, отколкото в района на Auxerre, но е доста близка или дори същата като в Côte d’Or. Тези разлики може да достигат до -4° C при минималните и до +8° C при максималните температури.

8.2. Описание на човешките фактори, които допринасят за връзката

Лозята са прочути с качеството си, както се доказва още от 1137 г. от харта за плащане на натуралния десятък върху лозовите растения, както и от документ за определени парцели, наречени Clos-au-Duc, в участъка Nanchêvres на територията на община Saint Père, собственост на бургундския херцог. През 1816 г. в произведението си „Topographie de tous les vignobles connus“ („Топография на всички известни лозя“) Jullien не пропуска да спомене виното от Vézelay, и по-специално парцелите в Clos de Vézelay, като попадащи в третата категория на изисканите вина.

Търговията с вина от Vézelay се развива чак до края на XIX век благодарение на речната мрежа, която дава възможност за транспортирането му до Париж. С появата на филоксерата в района на Auxerre през 1884 г. това развитие спира и площта на лозята се намалява почти до нула.

Поради липсата на човешки ресурси в резултат на масовото напускане на селските райони възстановяването на лозята започва едва от 70-те години на миналия век с усилията на няколко земеделски стопани и благодарение на подкрепата на генералния съветник Paul Flandin. През 1974 г. се създава синдикатът за възстановяване на лозята на Vézelay.

В първите засадени лозя се експериментира със сортовете, гъстотата на засаждане и метода на отглеждане. Много бързо насажденията ориентират лозята основно към производството на качествени бели вина, получени от сорта Chardonnay B, който се засажда с голяма гъстота и дава малки добиви.

Лозята бързо се обособяват сред селскостопанския ландшафт с храстовидна растителност (бокажи).

Създаването през 1990 г. на кооперация, чиято цел е производството и продажбата на вина, спомага много за развитието на лозарството. Оттогава половината от местната лозарска общност се състои от кооператори, местни стопани, занимаващи се с отглеждане на смесени култури и с животновъдство, както и с лозарство на малки площи. Другата половина се представлява от лозари с различна насоченост, обработващи площи от около 10 хектара, установили се във Vézelay, за да развиват търговията с бутилирано вино, залагайки на това ново наименование и на значителната туристическа посещаемост на района.

Включването през 1989 г. на четирите общини — Asquins, Saint-Père, Tharoiseau и Vézelay — в географския район на наименованието „Bourgogne“, обособяването след това през 1992 г. на парцелите в последната и накрая признаването през 1998 г. на допълнителното географско наименование „Vézelay“, добавено към наименованието „Bourgogne“, са израз на непрекъснатия стремеж към качество на лозарите от Vézelay.

8.3. Причинно-следствена връзка

Географската обособеност на района на Vézelay, отдалечен едновременно от териториите на Auxerre на север и на Côte d’Or на юг, както и забележителната му геология, го правят уникален лозарски район. Въпреки почти пълното им изчезване вследствие на кризата с филоксерата, лозята на Vézelay имат богата многовековна история, датираща още от римската епоха. Това дълголетие е свидетелство за уникалните възможности на тази територия по бреговете на река Cure в подножието на Morvan за производството на качествени вина.

Варовиковите до мергелно-варовикови хълмове на Vézelay, по които са засадени лозята, определени за наименованието „Vézelay“, са с изложение от юг/изток до югозапад и са защитени от студените северни ветрове. Тези условия са благоприятни за отглеждане на традиционният за Bourgogne сорт Chardonnay B.

Местният климат, върху който влияние оказва близостта на масива Morvan, състоящ се от високи залесени хълмове, допринася за запазване на киселинността на гроздето и придава по-голяма свежест на белите вина, които по този начин се отличават от другите бели вина от Bourgogne. За свежестта на вкуса допринасят също и елементите на околния ландшафт (релефът, близостта на горите на Morvan).

Тези характеристики, които се дължат на по-прохладния местен климат, отличават вината на Vézelay от другите бели вина от Bourgogne, по-специално с развитието на аромати на бели цветя (акация и глог).

В лозята се спазва традиционният за Bourgogne начин на отглеждане: голяма гъстота на засаждане, къса резитба, кордонна конструкция. Методите на винификация и относително кратките срокове за отлежаване намират израз в спецификата на вината с контролираното наименование за произход „Vézelay“, чиито основни органолептични характеристики са свежестта, минералният вкус и флоралните аромати.

Лозята постепенно възвръщат мястото си в ландшафта на Vézelay, като заемат участъците с най-благоприятни условия. Така прочутият район с базиликата на Vézelay предлага много характерен за Bourgogne облик, осеян едновременно с лозя и пасища.

9. Други основни условия

Район в непосредствена близост

Правна уредба:

Национално законодателство

Вид допълнително условие:

Дерогация относно производството в определения географски район

Описание на условието:

Областта в непосредствена близост, определена чрез дерогация за винификацията, приготвянето и отлежаването на вината, се състои от следните общини от департамент Côte-d’Or: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chambœuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-le-Grand, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Vauchignon, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée и Vougeot.

Областта в непосредствена близост, определена чрез дерогация за винификацията, приготвянето и отлежаването на вината, се състои от следните общини от департамент Rhône:

Alix, Anse, L’Arbresle, Les Ardillats, Arnas, Bagnols, Beaujeu, Belleville, Belmont-d’Azergues, Blacé, Le Bois-d’Oingt, Le Breuil, Bully, Cercié, Chambost-Allières, Chamelet, Charentay, Charnay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dareizé, Denicé, Dracé, Emeringes, Fleurie, Frontenas, Gleizé, Jarnioux, Juliénas, Jullié, Lacenas, Lachassagne, Lancié, Lantignié, Légny, Létra, Liergues, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Oingt, Les Olmes, Le Perréon, Pommiers, Pouilly-le-Monial, Quincié-en-Beaujolais, Régnié-Durette, Rivolet, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-d’Ardières, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Laurent-d’Oingt, Saint-Loup, Sainte-Paule, Saint-Romain-de-Popey, Saint-Vérand, Salles-Arbuissonnas-en-Beaujolais, Sarcey, Taponas, Ternand, Theizé, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux и Villié-Morgon.

Областта в непосредствена близост, определена чрез дерогация за винификацията, приготвянето и отлежаването на вината, се състои от следните общини от департамент Sâone-et-Loire:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-lès-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-National, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-la-Loyère, Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Massy, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse, Vinzelles и Viré.

Областта в непосредствена близост, определена чрез дерогация за винификацията, приготвянето и отлежаването на вината, се състои от следните общини от департамент Yonne:

Accolay, Aigremont, Annay-sur-Serin, Arcy-sur-Cure, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Champvallon, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cravant, Cruzy-le-Châtel, Dannemoine, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Mouffy, Moulins-en-Tonnerois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Sainte-Pallaye, Sainte-Vertu, Sarry, Senan, Serrigny, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézinnes, Villeneuve-Saint-Salves, Villiers-sur-Tholon, Villy, Vincelles, Vincelottes, Viviers, Volgré и Yrouerre.

По-малка географска единица

Правна рамка:

Национално законодателство

Вид допълнително условие:

Допълнителни разпоредби относно етикетирането

Описание на условието:

Етикетите на вината с контролираното наименование за произход може да съдържат уточнение на по-малка географска единица, при условие че:

— става въпрос за включена в кадастъра местност;

— тя е посочена в декларацията за реколтата.

Името на включената в кадастъра местност е изписано с букви, чиито размери не надвишават нито на височина, нито на ширина половината от размера на буквите, с които е изписано името на контролираното наименование за произход.

По-голяма географска единица

Правна уредба:

Национално законодателство

Вид допълнително условие:

Допълнителни разпоредби относно етикетирането

Описание на условието:

Етикетите на вината с контролираното наименование за произход може да съдържат уточнение на по-голямата географска единица „Vin de Bourgogne“ или „Grand vin de Bourgogne“.

Обозначаване на името на сорта грозде

Правна уредба:

Национално законодателство

Вид допълнително условие:

Допълнителни разпоредби относно етикетирането

Описание на условието:

Когато на етикета е посочено името на сорта грозде, това обозначение не се поставя в същото зрително поле като задължителните данни и се отпечатва с букви, чиито размери не надвишават 2 mm.

Препратка към публикуваната продуктова спецификация

https://info.agriculture.gouv.fr/gedei/site/bo-agri/document_administratif-e788615d-fc6a-4b06-97a9-2171414b470c

(1) ОВ L 347, 20.12.2013 г., стр. 671.